Australdukkand

Australdukkand (Aythya australis) er ei lita til mellomstor dukkand i Aythya-slekta og er einaste dukkand som lever i Australia. Australdukkender er vanlege i søraustlege Australia, spesielt i Murray–Darlingbekkenet, men òg i det våtare landskapet nær kysten av Victoria. Dei er moderat nomadiske i normale år, men spreier seg mykje i høve til regnvêr og tørke. Monalege mengder av australender kan streife så langt unna som til Indonesia, Ny-Guinea, New Zealand, og andre øyar i Stillehavet, der dei kan halde seg ei tid, jamvel over ein hekkesesong.

mini|venstre|Hannfugl på land.
Skildring
Australdukkender er i gjennomsnitt 48 centimeter i kroppslengd og veg 900 gram.Barrie Heather og Hugh Robertson, The Field Guide to the Birds of New Zealand (revised edition), Viking, 2005 Begge kjønn er ganske einsarta sjokoladebrune på oversida, medraudbrune kroppssider, og noko kvitt på undersida, som ofte ikkje er synleg viss anda er i vatnet. I flukt er viser dei eit breitt kvitt band i bakkanten frå vengespissen til kroppen og nesten heile undersida av vengene er kvite. Hannfuglar har eit slåande kvitt auge, hoer har brunt auge.

Utbreiing
Australdukkender føretrekker større innsjøar, sumpar og elver med djupt, stille vatn, men er ofte sett i mindre bekker, oversumde grassletter og grunne basseng. Som ein generell regel, unngår dei kystnære farvatn. Dei kjem sjeldan på land.
Til likskap med somme andre dukkender, søkjer australender føde ved å dukke djupt, og kan ofte vere nede så lenge som eit minutt om gongen. Dei et eit breitt spekter av små, vasslevande dyr, og supplerer dette med akvatiske plantar.

Populasjonen er ikkje truga.BirdLife International (2012) Species factsheet:  Aythya australis . Henta frå http://www.birdlife.org den 21. juli 2012

 Kjelder 

 Denne artikkelen byggjer på «Hardhead» frå , den 21. juli 2012

 Bakgrunnsstoff 

 Videoar, bilete og lydopptak av australdukkender hos Internet Bird Collection 

Kategori:Andefamilien
Kategori:Fuglar i Oseania